เซี่ยงไฮ้คอมโพสิตปิดบวก 26.20 จุด ขานรับ PMI จีนสดใส
เซี่ยงไฮ้คอมโพสิตปิดบวก 26.20 จุด ขานรับ PMI จีนสดใส
3 พ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 26.20 จุด หรือ 0.84% ปิดที่ 3,128.94 จุด ภายหลังจากที่จีนได้เปิดเผยข้อมูลเศรษฐกิจที่บ่งชี้ถึงการขยายตัว
ในวันนี้ จีนได้เปิดเผยข้อมูลเศรษฐกิจ 2 รายการ ได้แก่ ดัชนีผู้จัดการฝ่ายจัดซื้อ (PMI) ภาคการผลิตประจำเดือนต.ค.ของจีน ซึ่งมาร์กิตจัดทำร่วมกับไฉซิน เพิ่มขึ้นมาอยู่ที่ระดับ 51.2 จากระดับ 50.1 ในเดือนก.ย. ทำสถิติขยายตัวรวดเร็วสุดนับตั้งแต่เดือนก.ค. 2557
ทั้งนี้ ดัชนี PMI ที่เหนือระดับ 50 บ่งชี้ว่าภาคการผลิตของจีนยังคงอยู่ในภาวะขยายตัว ขณะที่ดัชนีต่ำกว่า 50 บ่งชี้ถึงภาวะหดตัว
ในขณะที่ดัชนีผู้จัดการฝ่ายจัดซื้อ (PMI) ภาคบริการของจีนประจำเดือนต.ค. ซึ่งมาร์กิตจัดทำร่วมกับไฉซิน อยู่ที่ระดับ 52.4 เพิ่มขึ้นจากระดับ 52 ในเดือนก.ย.